רצף סיבובי הליגה הלאומית כמו גם האמרת תעריפי התעופה נוכח המצב הבטחוני צמצמו את מספר ההופעות הישראליות בזירה הבינלאומית ברבעון הראשון של השנה. המעקב שלנו אחר שחקנינו בחודשים פברואר- מרץ מעלה דווקא ממצאים מפתיעים.

**מרסל הצטיינה בנורבגיה**

מאת יוחנן אפק

 

בעיר החוף הנורבגית קראגרו התארחה ב21- 25 בפברואר תחרות בינלאומית פתוחה עם 86 משתתפים מ-20 מדינות מהם 13 רבי אמנים ו-19 אמנים בינלאומיים. ניצח בה האיטלקי ר"א **לורנצו לודיצ'י** עם 7 נק' מ-9 לפני אב"ל סרס דראגוס (מולדובה) ורבי האמנים טיטאס סטרמוויציוס (ליטא), מקסים לגארד (צרפת) ואמין אוהניאן (ארמניה) 6.5 נק' כל אחד. עם המשתתפים נמנו 13 שחקניות ובהן שתיים ממועדון ראשון לציון: אב"ל **מרסל אפרוימסקי** המובילה גם את נבחרת הנשים הלאומית, חלקה את המקום השישי עם 5 רבי אמנים ו-4 אמנים בינלאומיים - 6 נק' כ"א והוכתרה כשחקנית המצטיינת באירוע. סופיה טשקינובה- 4.5 נקודות. בקרב שלפנינו מדגימה מרסל משחק התקפי בשני האגפים:

לבן: **מרסל אפרוימסקי** שחור: **מנואל ראמירז** (הגנה סיציליאנית)

**1.ה4 ג5 2.פו3 פג6 3.רב5** (נוסח רוסולימו העוקף את שלל נוסחי הסיציליאנית הפתוחה שלאחר 3.ד4) **3...ז6 00.4 רז7 5.ג3 ה5 6.ד4 ג:ד4 7.ג:ד4 ה:ד4 8.רו4 פזה7 9.רד6 00 10.פבד2 א6 11.מהא4!? ב6 12.מהא3 צה8?!** ( נכון 12...רב7 13.רג4 ב5 14.רד5 ב4 15.מהא4 א5 עם סיכויים שקולים) **13.רג4 פא5?** (השחור בצרות גם לאחר 13...צו8 14.פז5 ב5 15.ר:ו7+! צ:ו7 16.פ:ו7 מ:ו7 17.ו4 עם מתקפה רבתי על אגף המלך. הרע במיעוטו היה 13...רח6 14.מהב3 צו8 15.א4 עם יתרון ללבן)



**14.ר:ו7+! מ:ו7 15.ב4! פהג6** (או 15...פב7 16.מהב3+ פד5 17.מה:ד5+ צה6 18.רז3 מז8 19.צאג1 עם עמדת זכייה ללבן) **16.ב:א5 פ:א5 17.צוג1! פג6 18.פג4 צה6 19.פ:ב6! מה:ב6 20.פז5+ מז8 21.פ:ה6 ד:ה6 22.צאב1 מהד8 23.צ:ג6** (עכשיו השחור אבוד גם חומרית) **23...רד7** **24.צ:א6 צג8 25.ה5 מהז5 26.צא8** השחור נכנע. אתר רשמי:

<https://tournamentservice.com/invitation.aspx?TID=KrageroResortChessInternationa2024-KrageroSjakklubbUngdom>

**דקויות בסיום בפראג**

הפסטיבל הבינלאומי השישי בפראג התארח ב 27 בפברואר עד ה-7 במרץ במלון "דון ג'ובאני" וכלל שורה ארוכה של אירועים לכל רמה וגיל ובראשם תחרות המאסטרס בקטגוריה 19 בה ניצח האוזבקי ר"א נודירבק עבדוסאטורוב עם 6.5 נק' מ-9. התחרות המשנית בקטגוריה 12 , הצ'לנג'רס, נסתיימה בניצחונו המפתיע של הנער התורכי בן ה-15 אדיז גורלאשר עם 6.5 נק' מ-9 ללא הפסד הבטיח לעצמו מקום ב"מאסטרס" במהדורה הבאה וגם השלים את חובותיו לתואר רב-אמן. הוא הותיר אחריו בדירוג רבי אמנים מאוכזבים: חיימה סנטוס (ספרד) 6, ארווין ל'אמי (הולנד) ואבהימניו מישרה (ארה"ב) 5.5 כל אחד, אנטון קורובוב (אוקראינה) 5, **מקסים רודשטיין** (ישראל) 4.5 ועוד ארבעה אמנים בינלאומיים צעירים.



מקסים (בכלים הלבנים) הפגין יכולת טקטית טובה בסיום מול הפייבוריט האוקראיני קורובוב:

****

השחור בגרעון רגלי אך קציניו הפעילים מפצים על כך. סיכויי הזכייה הלבנים טמונים ברעיון הפריצה: הקרבת הרגלי העודף ליצירת רגלי חופשי: **49. ג5! ב:ג5 50.ב:ג5 ד:ג5 51.ד6 צד1 52.פ:ג5 צד5** (לאחר 52...צ:ד6 53.צ:ז4! ח:ז4 54.פה4+ גוררים חילופי הכלים סיום רגלים זכוי ללבן) **53.צו4+** (53.צה8 פה5 54.צו8+ מז6 55.פה4 צד4 56.מו4 פג4 מניב רק תיקו) **53...מז6 54.פב7 מז5 55.צו1 ח4+ 56.מח3 צד2??** (נכון 56...צד3+! 57.צו3 פו2+ 58.מח2 פז4+ ותיקו) **57.פג5! צד5** (57...צ:ד6 מפסיד למזלג 58.פה4+) **58.פה6+** השחור נכנע. לאחר 58...מח5 59.הוא מפסיד למזלג שני 59.פו4+). אתר רשמי:

<https://praguechessfestival.com/en/2024>

**ניצחון ישראלי בקטאלוניה**

**נועם ששון**, חניך מועדון "שחמט לכל" בסביון, זכה במקום הראשון בתחרות בת 10 משתתפים עד מד-כושר 2000 משש מדינות שנערכה ב 4- 9 במרץ במועדון של העיר סלואו שבקטאלוניה (ספרד) בו משחק גם מאמנו, רב האמן הישראלי **ארתור קוגן** . נועם בן העשר, שהיה צעיר המשתתפים, צבר 7.5 נקודות בתשעת קרבותיו. בשנת 2022 ניצח נועם באליפות אירופה לתלמידים עד גיל 9 ואשתקד זכה בסגנות אליפות אירופה עד גיל 10 בשח-מהיר. הנה סיום משחקו של נועם (בלבן) מן הסיבוב הלפני אחרון בסלואו מול האוקראיני איהור סרבריאקוב :



על מסעו האחרון של השחור **14...ו6?** (נכון היה 14...מהד7) הגיב נועם במרץ: **15.פו:ה5! פ:ה5 16.פ:ה5 ו:ז5?**(נחוץ 16...רב7) **17.פג6! צ:ה1+ 18.צ:ה1 מהד7 19. ר:ד5+ מח8** (19...מה:ד5 ייענה במזלג 20. פה7+) **20.צה7 מה:ד5 21.צה8+ מהז8 22.צ:ז8+ מ:ז8 23.מה:ז5 רה6 24.פד8 רו5 25.מהה7 ר:ב2 26. מהו7+** עם מט. תוצאות מלאות:

<https://chess-results.com/tnr889040.aspx?lan=5>



**שחמט בפרלמנט**

תחרות בסבב הפרס הגדול הרומני בשח-מהיר נערכה בבניין הפרלמנט בבוקרשט הבירה, ב 23- 24 במרץ. 442 שחקנים מ-20 פדרציות, מהם 29 רבי אמנים ו 22 אמנים בינלאומיים, התמודדו ב-10 סיבובים בקצב של 15 דקות ועוד 5 שניות למסע לכל הקרב.3 רבי אמנים חלקו בבכורה: שאנט סרגסיאן (ארמניה), רוסלן פונומאריוב ואנטון קורובוב (שניהם מאוקראינה) 8.5 נק' כל-אחד, לפני רבי האמנים אלכסיי סראנה (סרביה), אדם קוזאק (הונגריה), ראוף מאמדוב (אזרבייג'ן), מקסים צ'יגאייב (ספרד) אלכסנדר מוטילב, בוגדן-דניאל דיאק, דויד גברילסקו, וולאד-כריסטיאן ז'יאנו (כולם מרומניה) ודניאל פרידמן (גרמניה) וגם שני ישראלים: אב"ל **ינאי בן-ארי** ור"א **ויקטור מיכלבסקי** 8 כל-אחד. עוד שני ישראלים השתתפו באירוע: אב"ל **איתן רוזן** 7.5 אב"ל **מרסל אפרוימסקי**. תוצאות מלאות:

<https://chess-results.com/tnr890004.aspx?lan=1&art=1&rd=10&fed=HUN>

**ישראלים בפסטיבל פגרנס**

בתחרות הראשית של הפסטיבל הבינלאומי בפגרנס (נורבגיה) , אשר נערך ב 24- 31 במרץ, השתתפו מאה שחקנים מ-18 פדרציות, מהם 13 רבי אמנים ו-28 אמנים בינלאומיים. רבי האמנים רינאת ז'ומבאייב (קזחסטן) ואבהימאניו פוראניק (הודו) 7 נק' מ-9 כל אחד,לפני אלוף ישראל **עידו גורשטיין** ור"א קרישנן ססיקיראן (הודו) והאמנים הבינלאומיים איסיק קאן (תורכיה), לינוס יוהנסון (שוודיה) ומאי נרווה (אסטוניה) 6.5 כ"א. עוד 3 צעירים ישראלים השתתפו בתחרות: אב"ל **יהלי סוקולובסקי** 5.5 ואמני פיד"ה **רוי וגמן** ו**יובל יניב** 4.5 כל-אחד. תוצאות מלאות:

[**https://tournamentservice.com/standings.aspx?TID=FagernesChessInternational2024-NorgesSjakkfor**](https://tournamentservice.com/standings.aspx?TID=FagernesChessInternational2024-NorgesSjakkfor)



**ישראלים בתחרות הגדולה בעולם**

בעיר הגרמנית קרלסרואה נערכה ב 28 במרץ עד 1 באפריל תחרות גרנקה קלאסיק, אירוע- על בקטגוריה 20 (מד-כושר ממוצע 2728) עם שישה שחקנים שהתמודדו ביניהם במחזור כפול. הדירוג: **מגנוס קרלסן** (נורבגיה) 7 נק' מ-10, לפני ריכרד רפורט (רומניה) 6, מקסים ואשייה- לגראנד (צרפת) 5, וינסנט קיימר (גרמניה), דינג לירן (סין) ודניאל פרידמן (גרמניה) 4 כ"א. במקביל נערכה במקום התחרות הפתוחה הגדולה בעולם עם 2606 שחקנים ב-3 רמות. בתחרות הפתוחה הראשית בלבד התמודדו 935 שחקנים מ-54 מדינות, מהם 42 רבי אמנים ו-85 אמנים בינלאומיים. המנצח היה רב האמן האמריקני בן ה-20 **הנס נימן** עם8 נק' מ-9. הפרס למנצח: 20 אלף יורו והזמנה למהדורה הבאה של תחרות הכתר. עם המשתתפים נמנו גם 7 ישראלים, בהם הצטיינו האמנים הבינלאומיים הצעירים **יאיר** **פרחוב** ו**ינאי בן-ארי** עם6 נק' כ"א. שאר הישראלים: א"פ שקד תפארת, ר"א אלכסנדר בגרטיוני ואמנית פיד"ה מישל קטקוב 5 כ"א, אב"ל מרסל אפרוימסקי וגיא מוס 4.5 כ"א. תוצאות מלאות:

[**https://chess-results.com/tnr917509.aspx?lan=1&art=4&flag=30**](https://chess-results.com/tnr917509.aspx?lan=1&art=4&flag=30)

**לוין הצטיין בספרד**

המהדורה השמינית של התחרות הבינלאומית של סמאנה סנטה (חבל אליקנטה) נערכה בשלוש רמות ב-27 במרץ עד ה-1 באפריל. בקטגוריה הראשית לבדה נטלו חלק 417 שחקנים מ 49 פדרציות, מהם 16 רבי אמנים ו-56 אמנים בינלאומיים. גם כאן היה מנצח יחיד-הרוסי (המייצג את אוסטריה) ר"א **קיריל אלכסיינקו** עם 8 נק' מ-9 לפני ר"א קספר פיורון (פולין) ודימיטריס אלכסיס (יוון) 7.5 כ"א. 10שחקנים צברו 7 נקודות ובהם הישראלי אב"ל **גיא לוין**. עופר קינברג צבר 5.5 ואמנית פיד"ה אור שתיל 5.



תמונות: ד"ר מרק ליבשיץ, אתרים רשמיים ופייסבוק. קרבות נבחרים: ידיעות אחרונות.